stanford-oval/wikipedia huggingface dataset:
อาร์เซนิกไตรออกไซด์

| --- | --- |

อาร์เซนิกไตรออกไซด์   As   O
ข้อมูลทางคลินิก
การอ่านออกเสียง: AR se nik tri OKS id 
ชื่อทางการค้า: Trisenox, อื่น ๆ
ชื่ออื่น: Arsenic(III) oxide, Arsenic sesquioxide, Arseneous oxide, Ratsbane, Arseneous anhydride, White arsenic, Aqua Tofani
AHFS/Drugs.com: โมโนกราฟ
MedlinePlus: a608017
ข้อมูลทะเบียนยา:  EU EMA: by INN  US DailyMed: Arsenic_trioxide 
ระดับความเสี่ยงต่อทารกในครรภ์:  AU: X (ความเสี่ยงสูง)   US: N (ยังไมได้จำแนก)   
ช่องทางการรับยา: ฉีดเข้าหลอดเลือดดำ
ประเภทยา: Antineoplastic agent
รหัส ATC: L01XX27 (WHO) 
กฏหมาย
สถานะตามกฏหมาย:  AU: S4 (ต้องใช้ใบสั่งยา)   US: ℞-only   EU: Rx-only  
ข้อมูลเภสัชจลนศาสตร์
การจับกับโปรตีน: 75%
การขับออก: ปัสสาวะ
ตัวบ่งชี้
 ชื่อตามระบบ IUPAC Diarsenic trioxide 
เลขทะเบียน CAS: 1327-53-3  Y
PubChem CID: 261004
DrugBank: DB01169
ChemSpider: 452539
UNII: S7V92P67HO
KEGG: C13619 D02106
ChEMBL: CHEMBL1200978
ECHA InfoCard: 100.014.075 
ข้อมูลทางกายภาพและเคมี
สูตร: As2O3
มวลต่อโมล: 197.840 g·mol−1
แบบจำลอง 3D (JSmol): Interactive image
ความหนาแน่น: 3.74 g/cm3
จุดหลอมเหลว: 312.2 องศาเซลเซียส (594.0 องศาฟาเรนไฮต์)
จุดเดือด: 465 องศาเซลเซียส (869 องศาฟาเรนไฮต์)
การละลายในน้ำ: 20 g/L (25 °C)  (ดูข้อความ)
 SMILES O1[As]3O[As]2O[As](O3)O[As]1O2 
 InChI InChI=1S/As2O3/c3-1-4-2(3)5-1  Y Key:GOLCXWYRSKYTSP-UHFFFAOYSA-N 
 สารานุกรมเภสัชกรรม
| เลขทะเบียน |
| --- | --- |
ECHA InfoCard: 100.014.075 
EC Number: 215-481-4
CompTox Dashboard (EPA): DTXSID0020103 
ความอันตราย
GHS labelling:
Pictograms:    
Signal word: อันตราย
Hazard statements: H300, H314, H350, H410
Precautionary statements: P201, P202, P260, P264, P270, P273, P280, P301+P330+P331, P303+P361+P353, P304+P340+P310, P305+P351+P338+P310, P308+P313, P363, P391, P405, P501
เอกสารข้อมูลความปลอดภัย (SDS): american elements SDS
หากมิได้ระบุเป็นอื่น ข้อมูลข้างต้นนี้คือข้อมูลสาร ณ ภาวะมาตรฐานที่ 25 °C, 100 kPa  อ้างอิงกล่องข้อมูล
Chemical compound
อาร์เซนิกไตรออกไซด์ (อังกฤษ: Arsenic trioxide) เป็นสารประกอบอนินทรีย์ที่มีอยู่ในสูตรเคมี As
2O
3ในเชิงพาณิชย์ที่สำคัญนี้ออกไซด์ของสารหนูเป็นสารตั้งต้นหลักในสารประกอบสารหนูอื่น ๆ รวมถึงสารประกอบออร์แกโนอาร์เซนิค โดยประมาณ 50,000 ตันที่มีการผลิตต่อปี การใช้งานอย่างจำนวนมากที่มีการโต้เถียงที่ได้รับสารพิษสูงของสารประกอบสารหนู
แหล่งข้อมูลอื่น

"Arsenic trioxide". Drug Information Portal. U.S. National Library of Medicine.
Case Studies in Environmental Medicine: Arsenic Toxicity เก็บถาวร 2020-05-08 ที่ เวย์แบ็กแมชชีน
"Arsenic and Arsenic Compounds". Summaries & Evaluations. International Agency for Research on Cancer (IARC). February 1998.
International Chemical Safety Card 0378
Safety Data Sheet เก็บถาวร 2022-01-04 ที่ เวย์แบ็กแมชชีน from American Elements
NIOSH Pocket Guide to Chemical Hazards
NTP Report on Carcinogens – Inorganic Arsenic Compounds
แม่แบบ:Inrs
หม่อมสมพันธุ์ บริพัตร ณ อยุธยา

| หม่อม สมพันธุ์ บริพัตร ณ อยุธยา |
| --- | --- |
หม่อมสมพันธุ์ (กลาง) และพระโอรส-ธิดา
เกิด: สมพันธุ์ 29 พฤศจิกายน พ.ศ. 2448 ประเทศสยาม
ถึงแก่กรรม: 8 กุมภาพันธ์ พ.ศ. 2523 (74 ปี) ประเทศไทย
คู่สมรส: สมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต
บุตร: อินทุรัตนา บริพัตร พระวรวงศ์เธอ พระองค์เจ้าสุขุมาภินันท์ หม่อมเจ้าชายไม่มีพระนาม
บิดา: พระยาวทัญญูวินิจฉัย (หม่อมหลวงชุ่ม ปาลกะวงศ์)
มารดา: คุณหญิงวทัญญูวินิจฉัย (เลี่ยน ปาลกะวงศ์ ณ อยุธยา)
หม่อมสมพันธุ์ บริพัตร ณ อยุธยา (29 พฤศจิกายน พ.ศ. 2448 – 8 กุมภาพันธ์ พ.ศ. 2523) เป็นหม่อมในสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต และเป็นย่าของหม่อมราชวงศ์สุขุมพันธุ์ บริพัตร อดีตผู้ว่าราชการกรุงเทพมหานคร
ประวัติ

หม่อมสมพันธุ์ บริพัตร ณ อยุธยา เกิดมื่อวันที่ 29 พฤศจิกายน พ.ศ. 2448 เป็นธิดาของพระยาวทัญญูวินิจฉัย (หม่อมหลวงชุ่ม ปาลกะวงศ์) กับคุณหญิงเลี่ยน วทัญญูวินิจฉัย (ธิดาพระยาประภากรวงศ์วรวุฒิภักดี (ชาย บุนนาค))
หม่อมสมพันธุ์ เสกสมรสกับสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต มีพระโอรส-ธิดา 3 พระองค์ เดิมทั้งหมดมีฐานันดรศักดิ์เป็น หม่อมเจ้า ครั้นในปี พ.ศ. 2470 พระบาทสมเด็จพระปกเกล้าเจ้าอยู่หัวมีพระบรมราชโองการโปรดเกล้าฯ ให้ยกพระบุตรของสมเด็จฯ เจ้าฟ้ากรมพระนครสวรรค์วรพินิตที่ประสูติแต่หม่อมสมพันธุ์เป็น พระวรวงศ์เธอ พระองค์เจ้า ทั้งสาย ได้แก่
อินทุรัตนา บริพัตร (พระยศเดิม พระวรวงศ์เธอ พระองค์เจ้า; ประสูติ 2 กุมภาพันธ์ พ.ศ. 2465) ทรงลาออกจากฐานันดรศักดิ์เพื่อเสกสมรสกับร้อยเอกสมหวัง สารสาส มีพระโอรส-พระธิดาด้วยกัน 3 คน ภายหลังได้หย่ากัน
พระวรวงศ์เธอ พระองค์เจ้าสุขุมาภินันท์ (15 พฤศจิกายน พ.ศ. 2466 – 10 เมษายน พ.ศ. 2546) เสกสมรสกับหม่อมดุษฎี บริพัตร ณ อยุธยา (สกุลเดิม ณ ถลาง) มีพระโอรส 2 คน
หม่อมเจ้าชาย (สิ้นชีพิตักษัยหลังประสูติ 3-4 วัน ในปลายรัชกาลที่ 6 จึงไม่ทันได้รับสถาปนาขึ้นเป็นพระองค์เจ้า)
หม่อมสมพันธุ์ บริพัตร ณ อยุธยา ถึงแก่กรรมเมื่อวันที่ 8 กุมภาพันธ์ พ.ศ. 2523 สิริอายุ 74 ปี
ซอร์ซมิวสิก

| --- | --- |

ชื่อท้องถิ่น: 쏘스뮤직
ประเภท: บริษัทย่อย
อุตสาหกรรม: การบันเทิง
รูปแบบ: เคป็อป อาร์แอนด์บี บัลลาด แดนซ์ป็อป
ก่อตั้ง: 17 พฤศจิกายน ค.ศ. 2009
ผู้ก่อตั้ง: โซ ซ็อง-จิน
สำนักงานใหญ่: ศูนย์การค้ายงซาน ยงซัน โซล, เกาหลีใต้
พนักงาน: 21 (2019)
บริษัทแม่: ไฮบ์คอร์ปอเรชัน (ตั้งแต่ 2019)
เว็บไซต์: www.sourcemusic.com
ซอร์ซมิวสิก (เกาหลี: 쏘스뮤직; อังกฤษ: Source Music) เป็นบริษัทบันเทิงของเกาหลีใต้ที่ก่อตั้งในปี 2009 โดยโซ ซ็อง-จิน ในเดือนกรกฎาคม 2019 บริษัทถูกซื้อกิจการโดยไฮบ์คอร์ปอเรชัน ทำให้บริษัทเป็นส่วนหนึ่งของ "Hybe Labels" ปัจจุบันบริษัทเป็นผู้จัดการเกิร์ลกรุป Le Sserafim และอดีตของศิลปินเดี่ยวคัน มี-ย็อน กลุ่ม Glam และจีเฟรนด์
ประวัติ > 2009–2012

ซอร์ซมิวสิกก่อตั้งเมื่อวันที่ 17 พฤศจิกายน 2009 ปี 2010 คัน มี-ย็อน ออกจำหน่ายดิจิทัลซิงเกิลแรกชื่อ "โกอิงเครซี" โดยลี จุน และ มีร์ จากเอ็มแบล็ก ปรากฏตัวในมิวสิกวิดีโอด้วย เพลงประสบความสำเร็จและขึ้นสู่อันดับ 11 บนแกออนชาร์ต
ประวัติ > 2012–2015

ในปี 2012 แกลมก่อตั้งขึ้น จากความร่วมมือระหว่างซอร์ซมิวสิกและบิกฮิตเอนเตอร์เทนเมนต์ และสมาชิกประกอบด้วย ดาฮี, ทรินิตี, ซินนี, มีโซ และ จีย็อน อย่างไรก็ตาม ทรินิตีลาออกก่อนเปิดตัวเนื่องด้วยเหตุผลส่วนตัว กลุ่มทำกิจกรรมจนถึงปี 2014 และยุบวงไปหลังจากที่ดาฮีถูกตัดสินให้จำคุกหนึ่งปี จากคดีขู่กรรโชกอี บย็อง-ฮ็อน ในเวลานั้นสัญญาของแกลมกับบิกฮิตเอนเตอร์เทนเมนต์สิ้นสุดลงพอดี สมาชิกที่เหลือไม่ต้องการต่ออายุสัญญาใหม่ ส่วนหนึ่งเป็นเพราะเรื่องอื้อฉาวของดาฮี
ประวัติ > 2015–ปัจจุบัน

ในปี 2015 จีเฟรนด์ก่อตั้งขึ้น สมาชิกประกอบด้วย โซวอน, เยริน, อึนฮา, ยูจู, ชินบี และออมจี พวกเธอเปิดตัวด้วยมินิอัลบั้ม Season of Glass เมื่อวันที่ 15 มกราคม 2015
ในเดือนกรกฎาคม 2019 ไฮบ์คอร์ปอเรชัน (ชื่อเดิม บิกฮิตเอนเตอร์เทนเมนต์) เข้าซื้อบริษัทซอร์ซมิวสิก เปลี่ยนมาเป็นบริษัทย่อยของไฮบ์และยังคงให้อิสระด้านการจัดการและบริหาร
ปิน

เอ็มไอ.โอ
คัน มี-ย็อน (2009–2014)
อีเด็น บีตซ์
8Eight (2009–2014 ร่วมจัดการกับบิกฮิตมิวสิก)
Glam (2012–2015 ร่วมจัดการกับบิกฮิตมิวสิก)
จีเฟรนด์ (2015–2021)
แหล่งข้อมูลอื่น

ซอร์ซมิวสิก ที่เนเวอร์
| --- | --- |
ฐานข้อมูลการควบคุมรายการหลักฐาน :  มิวสิกเบรนซ์ ค่ายเพลง
รถไฟฟ้ามหานคร

"MRT" เปลี่ยนทางมาที่นี่  สำหรับความหมายอื่น ดูที่ เอ็มอาร์ที (แก้ความกำกวม)
| รถไฟฟ้ามหานคร |
| --- | --- |

รถไฟฟ้ามหานคร สายเฉลิมรัชมงคล
ข้อมูลทั่วไป
ชื่ออื่น: รถไฟฟ้าเอ็มอาร์ที
เจ้าของ: การรถไฟฟ้าขนส่งมวลชนแห่งประเทศไทย
ที่ตั้ง: กรุงเทพมหานคร, นนทบุรี, สมุทรปราการ และสมุทรสาคร
จำนวนสถานี: 179 (ทั้งหมด) 107 (เปิดให้บริการ) 72 (โครงการ)
การดำเนินงาน
รูปแบบ: ระบบขนส่งมวลชนเร็วและรถไฟรางเดี่ยว
เส้นทาง: 6 (ทั้งหมด) 4 (เปิดให้บริการ) 2 (โครงการ)
ขบวนรถ: สายสีน้ำเงิน ซีเมนส์ โมดูลาร์เมโทร (EMU-IBL)   จำนวน 57 ตู้   : ขบวนละ 3 ตู้   ซีเมนส์ อินสไปโร (EMU-BLE)   จำนวน 105 ตู้ :  ขบวนละ  3 ตู้   สายสีม่วง  เจเทรค ซัสติน่า (S24-EMU)   จำนวน 63 ตู้ : ขบวนละ 3 ตู้   สายสีเหลือง อัลสตอม อินโนเวีย โมโนเรล 300 (YL-EMU)   จำนวน 120 ตู้ : ขบวนละ 4 ตู้  สายสีชมพู   อัลสตอม อินโนเวีย โมโนเรล 300 (PL-EMU)   จำนวน 168 ตู้ : ขบวนละ 4 ตู้   สายสีส้ม   ซีเมนส์ อินสไปโร (EMU-IOL)   จำนวน 96 ตู้ : ขบวนละ 3 ตู้
ผู้โดยสารต่อวัน: 287,000
ประวัติ
ปีที่เริ่ม: พ.ศ. 2540
เปิดเมื่อ: 3 กรกฎาคม พ.ศ. 2547 (20 ปีก่อน)
ส่วนต่อขยายล่าสุด: 7 มกราคม พ.ศ. 2567 (1 ปีก่อน) (สถานีศูนย์ราชการนนทบุรี - สถานีมีนบุรี)
ข้อมูลทางเทคนิค
ระยะทาง: 99.3 km (61.7 mi)
รางกว้าง: สายสีน้ำเงิน สายสีม่วง สายสีส้ม   1,435 mm (4 ft 8 1⁄2 in) สแตนดาร์ดเกจ   สายสีเหลือง สายสีชมพู   Straddle-beam Monorail มาตรฐาน ALWEG  
รถไฟฟ้ามหานคร (อังกฤษ: Metropolitan Rapid Transit; MRT) เป็นระบบรถไฟฟ้าขนส่งมวลชนในกรุงเทพมหานครและปริมณฑล ที่ดำเนินการโดยการรถไฟฟ้าขนส่งมวลชนแห่งประเทศไทย (รฟม.)  เป็นส่วนหนึ่งของโครงข่ายระบบขนส่งมวลชนทางรางในกรุงเทพมหานครและปริมณฑล นอกเหนือไปจากระบบรถไฟฟ้าขนส่งมวลชนอื่น ได้แก่ ระบบขนส่งมวลชนกรุงเทพมหานคร (รถไฟฟ้าบีทีเอส) ของกรุงเทพมหานคร (กทม.) และโครงการระบบรถไฟชานเมือง (สายสีแดง) ของการรถไฟแห่งประเทศไทย (รฟท.)
รถไฟฟ้ามหานครที่เปิดให้บริการแล้วในปัจจุบันได้แก่ สายเฉลิมรัชมงคล (สายสีน้ำเงิน) สายฉลองรัชธรรม (สายสีม่วง) สายนัคราพิพัฒน์ (สายสีเหลือง) และสายสีชมพู
สายที่เปิดให้บริการ

| เส้นทาง | เส้นทาง | เปิดให้บริการ | ต่อขยายล่าสุด | สถานีปลายทาง | สถานีปลายทาง | ระยะทาง (กิโลเมตร) | จำนวนสถานี | ผู้ให้บริการ |
| --- | --- | --- | --- | --- | --- | --- | --- | --- |

|  | สายสีน้ำเงิน (ระบบขนส่งมวลชนเร็ว) | 2547 | 2563 | สถานีท่าพระ (เขตบางกอกใหญ่) | สถานีหลักสอง (เขตบางแค) | 47 km (29 mi) | 38[ก] | บีอีเอ็ม |

|  | สายสีม่วง (ระบบขนส่งมวลชนเร็ว) | 2559 | — | สถานีคลองบางไผ่ (อ.บางบัวทอง) | สถานีเตาปูน (เขตบางซื่อ) | 23.6 km (14.7 mi) | 16 | รฟม. / บีอีเอ็ม |
|  | สายสีเหลือง (รถไฟรางเดี่ยว) | 2566 | — | สถานีลาดพร้าว (เขตจตุจักร) | สถานีสำโรง (อ.เมืองสมุทรปราการ) | 28.7 km (17.8 mi) | 23 | อีบีเอ็ม / บีทีเอสซี |
|  | สายสีชมพู (รถไฟรางเดี่ยว) | 2567 | — | สถานีศูนย์ราชการนนทบุรี (อ.เมืองนนทบุรี) | สถานีมีนบุรี (เขตมีนบุรี) | 34.5 km (21.4 mi) | 30 | เอ็นบีเอ็ม / บีทีเอสซี |

| รวม | รวม | รวม | รวม | รวม | รวม | 133.8 km (83.1 mi) | 107[ก] |  |
ก  นับสถานีเชื่อมต่อ (เตาปูน/ท่าพระ) เป็นสถานีเดียว
สายที่เปิดให้บริการ > สายเฉลิมรัชมงคล (สายสีน้ำเงิน)

บทความหลัก: รถไฟฟ้ามหานคร สายเฉลิมรัชมงคล
โครงการรถไฟฟ้ามหานคร สายเฉลิมรัชมงคล เป็นโครงการรถไฟฟ้าวงแหวนที่มีเส้นทางทั้งบนดิน และใต้ดิน ระยะทางรวมทั้งโครงการอยู่ที่ 55 กิโลเมตร มีจุดเริ่มต้นของโครงการที่สถานีพุทธมณฑลสาย 4 ซึ่งเป็นสถานียกระดับในพื้นที่ จ.สมุทรสาคร จากนั้นเข้าสู่เขตกรุงเทพมหานคร ฝั่งธนบุรี และมาเชื่อมต่อกับรถไฟฟ้าบีทีเอส สายสีลม ที่สถานีบางหว้า ก่อนจะมาเจอกับสถานีท่าพระ ซึ่งเป็นสถานีใหญ่รวมเส้นทางของสายเฉลิมรัชมงคลเข้าด้วยกัน หลังจากผ่านสถานีท่าพระ เส้นทางจะเปลี่ยนเป็นเส้นทางใต้ดินที่สถานีอิสรภาพ ก่อนจะวิ่งลอดใต้แม่น้ำเจ้าพระยาที่ความลึกกว่า 25 เมตร เพื่อเข้าสู่ฝั่งพระนคร รวมเส้นทางกับรถไฟฟ้ามหานคร สายฉลองรัชธรรมส่วนต่อขยายเตาปูน-ราษฎร์บูรณะ ที่สถานีสามยอด และเข้าสู่สถานีหัวลำโพงซึ่งเป็นสถานีเชื่อมต่อกับโครงการรถไฟฟ้าชานเมืองสายสีแดงอ่อนด้วย เชื่อมต่อกับรถไฟฟ้าบีทีเอส อีกครั้งที่สถานีสีลม และสถานีสุขุมวิท ก่อนจะเชื่อมต่อกับรถไฟฟ้าเชื่อมท่าอากาศยานสุวรรณภูมิ และรถไฟฟ้าชานเมืองสายสีแดงอ่อนอีกครั้งที่สถานีเพชรบุรี รวมเส้นทางกับรถไฟฟ้ามหานคร สายสีส้ม ที่สถานีศูนย์วัฒนธรรมแห่งประเทศไทย เชื่อมต่อกับรถไฟฟ้าสายสีเหลือง ที่สถานีลาดพร้าว และเชื่อมต่อกับรถไฟฟ้าบีทีเอส สายสุขุมวิท อีกครั้งที่สถานีพหลโยธิน และสถานีสวนจตุจักร ก่อนเข้าสู่สถานีกลางกรุงเทพอภิวัฒน์เพื่อเชื่อมต่อกับโครงการรถไฟฟ้าชานเมือง หลังออกจากสถานีกลางกรุงเทพอภิวัฒน์ เส้นทางจะเปลี่ยนเป็นรถไฟฟ้ายกระดับอีกครั้ง และรวมเส้นทางกับรถไฟฟ้ามหานคร สายฉลองรัชธรรมส่วนเหนือที่สถานีเตาปูน ข้ามแม่น้ำเจ้าพระยาไปฝั่งธนบุรีอีกครั้งที่สถานีบางโพ เลี้ยวเข้าถนนจรัญสนิทวงศ์ไปทางทิศใต้ จากนั้นยกระดับข้ามทางคู่ขนานลอยฟ้าบรมราชชนนี ที่ความสูง 24 เมตร  เชื่อมต่อกับรถไฟฟ้าชานเมืองสายสีแดงอ่อน และรวมเส้นทางกับสายสีส้มอีกครั้งที่สถานีบางขุนนนท์ ก่อนจะสิ้นสุดเส้นทางของทั้งโครงการที่สถานีท่าพระ จากนั้นรถไฟฟ้าจะตีรถกลับและวิ่งเส้นทางเดิม
จุดประสงค์ของโครงการรถไฟฟ้ามหานคร สายเฉลิมรัชมงคล ตามแผนแม่บทคือเป็นเส้นทางสำหรับใช้เดินทางระยะสั้น เพื่อเชื่อมต่อกับโครงการรถไฟฟ้าอีกระบบหนึ่ง ซึ่งสายเฉลิมรัชมงคลเมื่อเปิดให้บริการทั้งโครงการ จะมีสถานีเชื่อมต่อกับโครงการรถไฟฟ้าสายอื่นๆ ทั้งหมด 15 สถานี ซึ่งถือว่ามากที่สุดในแผนแม่บท โดยปัจจุบันสายเฉลิมรัชมงคล เปิดให้บริการในเส้นทางท่าพระ-บางซื่อ-หลักสอง โดยเป็นเส้นทางยกระดับจากสถานีท่าพระไปจนถึงสถานีเตาปูน จากนั้นเปลี่ยนเป็นเส้นทางใต้ดินในช่วงบางซื่อ-อิสรภาพ และเปลี่ยนเป็นเส้นทางกลับเป็นยกระดับอีกครั้งที่สถานีท่าพระไปจนถึงสถานีหลักสอง ให้บริการโดย บริษัท ทางด่วนและรถไฟฟ้ากรุงเทพ จำกัด (มหาชน) โดยในอนาคตโครงการยังมีแผนขยายเส้นทางไปยังสถานีพุทธมณฑลสาย 4 ด้วย
สายที่เปิดให้บริการ > สายฉลองรัชธรรม (สายสีม่วง)

บทความหลัก: รถไฟฟ้ามหานคร สายฉลองรัชธรรม
โครงการรถไฟฟ้ามหานคร สายฉลองรัชธรรม เป็นโครงการรถไฟฟ้าที่มีเส้นทางในแนวทิศตะวันตกเฉียงเหนือ-ทิศใต้ของกรุงเทพฯ มีโครงสร้างทั้งบนดิน และใต้ดิน ระยะทางรวมทั้งโครงการอยู่ที่ 43 กิโลเมตร มีจุดเริ่มต้นของโครงการจากชานเมืองที่ สถานีคลองบางไผ่ บนถนนกาญจนาภิเษก ในพื้นที่ อ.บางบัวทอง จ.นนทบุรี จากนั้นตีโค้งเข้าถนนรัตนาธิเบศร์ ข้ามแม่น้ำเจ้าพระยาที่สถานีไทรม้า-สะพานพระนั่งเกล้า เชื่อมต่อกับรถไฟฟ้าสายสีชมพู และรถไฟฟ้าสายสีน้ำตาลที่สถานีศูนย์ราชการนนทบุรี จากนั้นเข้าสู่เขตกรุงเทพมหานครฝั่งพระนคร เชื่อมต่อกับรถไฟฟ้าชานเมืองสายสีแดงอ่อนที่สถานีบางซ่อน และเชื่อมต่อกับรถไฟฟ้ามหานคร สายเฉลิมรัชมงคลที่สถานีเตาปูน จากนั้นเส้นทางของส่วนต่อขยายส่วนใต้จะลดระดับเป็นเส้นทางใต้ดินที่สถานีรัฐสภา ใกล้กับรัฐสภาแห่งใหม่ เส้นทางจะเข้าสู่เขตกรุงเก่า เชื่อมต่อกับรถไฟฟ้าชานเมืองสายสีแดงอ่อนอีกครั้งที่สถานีสามเสน เชื่อมต่อกับรถไฟฟ้ามหานคร สายสีส้มส่วนตะวันตกที่สถานีอนุสาวรีย์ประชาธิปไตย และรวมเส้นทางกับรถไฟฟ้ามหานคร สายเฉลิมรัชมงคลส่วนใต้อีกครั้งที่สถานีสามยอด ก่อนลอดใต้แม่น้ำเจ้าพระยาในแนวขนานกับสะพานพระปกเกล้า เข้าสู่ฝั่งธนบุรีที่สถานีสะพานพุทธ เชื่อมต่อกับรถไฟฟ้าชานเมืองสายสีแดงเข้มที่สถานีวงเวียนใหญ่ จากนั้นเส้นทางจะเปลี่ยนเป็นรถไฟฟ้ายกระดับอีกครั้ง และสิ้นสุดทั้งโครงการที่สถานีครุใน บริเวณใต้สะพานกาญจนาภิเษก
จุดประสงค์ของโครงการรถไฟฟ้ามหานคร สายฉลองรัชธรรมตามแผนแม่บทคือ เป็นเส้นทางสำหรับใช้เชื่อมต่อระหว่าง จ.นนทบุรี และ จ.สมุทรปราการ ให้เข้าสู่เขตใจกลางเมืองในกรุงเทพมหานครได้อย่างรวดเร็ว โดยปัจจุบันสายฉลองรัชธรรมเปิดให้บริการในเส้นทางคลองบางไผ่-เตาปูน โดยการรถไฟฟ้าขนส่งมวลชนแห่งประเทศไทยเป็นผู้ดำเนินการด้วยตนเอง ผ่านการว่าจ้าง บริษัท ทางด่วนและรถไฟฟ้ากรุงเทพ จำกัด (มหาชน) เป็นผู้เดินรถและซ่อมบำรุงโครงการ และกำลังอยู่ในระหว่างการดำเนินการประมูลเพื่อก่อสร้างส่วนต่อขยายส่วนใต้ภายในปี พ.ศ. 2561
สายที่เปิดให้บริการ > สายนัคราพิพัฒน์ (สายสีเหลือง)

บทความหลัก: รถไฟฟ้ามหานคร สายนัคราพิพัฒน์
โครงการรถไฟฟ้ามหานคร สายนัคราพิพัฒน์ เป็นโครงการรถไฟฟ้าที่มีแนวเส้นทางในทิศตะวันออกเฉียงเหนือ-ทิศตะวันออกเฉียงใต้ของกรุงเทพมหานคร เป็นโครงการระบบรถไฟฟ้ายกระดับแบบรางเดี่ยวสายแรกของประเทศไทย ระยะทางรวมอยู่ที่ 28.7 กิโลเมตร มีจุดเริ่มต้นของโครงการจากบริเวณย่านทิศตะวันออกเฉียงเหนือของกรุงเทพมหานครที่สถานีลาดพร้าวซึ่งเป็นจุดเชื่อมต่อกับรถไฟฟ้ามหานคร สายเฉลิมรัชมงคล บนถนนรัชดาภิเษก ในพื้นที่เขตจตุจักร กรุงเทพมหานคร จากนั้นตีโค้งเข้าสู่ถนนลาดพร้าว และวิ่งมาทางทิศตะวันออกจนถึงแยกบางกะปิ จากนั้นเลี้ยวขวาและวิ่งลงมาทางทิศใต้ตามแนวถนนศรีนครินทร์ เชื่อมต่อกับรถไฟฟ้ามหานคร สายสีส้มที่สถานีแยกลำสาลี รถไฟฟ้าแอร์พอร์ต เรล ลิงก์ที่สถานีหัวหมาก จากนั้นเข้าสู่เขตจังหวัดสมุทรปราการหลังพ้นแยกศรีลาซาล และเลี้ยวขวาวิ่งไปทางทิศตะวันตกตามแนวถนนเทพารักษ์ เพื่อสิ้นสุดที่สถานีสำโรง อันเป็นจุดเชื่อมต่อกับรถไฟฟ้าบีทีเอส สายสุขุมวิท
จุดประสงค์ของโครงการรถไฟฟ้ามหานคร สายนัคราพิพัฒน์ตามแผนแม่บทคือ เป็นเส้นทางขนส่งรองสำหรับป้อนผู้โดยสารเข้าสู่ระบบรางหนัก โดยรับผู้โดยสารจากย่านกรุงเทพตะวันออกเพื่อส่งถ่ายผู้โดยสารให้เข้าสู่เขตใจกลางเมืองด้วยระบบรางหนักได้อย่างรวดเร็ว โดยปัจจุบันสายนัคราพิพัฒน์เปิดให้บริการในเส้นทางลาดพร้าว-สำโรง ให้บริการโดย บริษัท อีสเทิร์น บางกอกโมโนเรล จำกัด โดยมีบริษัท ระบบขนส่งมวลชนกรุงเทพ จำกัด (มหาชน) เป็นผู้เดินรถ ในส่วนของส่วนต่อขยายลาดพร้าว-รัชโยธินตามที่ผู้รับสัมปทานเสนอมา ได้ยกเลิกการดำเนินการลงเนื่องจากมีความขัดแย้งทางผลประโยชน์จากผู้รับสัมปทานสายสีน้ำเงินที่คัดค้านการเกิดขึ้นของส่วนต่อขยาย
สายที่เปิดให้บริการ > สายสีชมพู

บทความหลัก: รถไฟฟ้ามหานคร สายสีชมพู
โครงการรถไฟฟ้ามหานคร สายสีชมพู เป็นโครงการรถไฟฟ้าที่มีแนวเส้นทางในทิศเหนือของกรุงเทพมหานคร ระยะทางรวมอยู่ที่ 34.5 กิโลเมตร มีจุดเริ่มต้นของโครงการจากบริเวณใจกลางเมืองนนทบุรีที่สถานีศูนย์ราชการนนทบุรีซึ่งเป็นจุดเชื่อมต่อกับรถไฟฟ้ามหานคร สายฉลองรัชธรรม บนถนนรัตนาธิเบศร์ ในพื้นที่ตำบลบางกระสอ อำเภอเมืองนนทบุรี จังหวัดนนทบุรี จากนั้นตีโค้งเข้าสู่ถนนติวานนท์ และวิ่งมาทางทิศเหนือจนถึงแยกปากเกร็ด จากนั้นเลี้ยวขวาและวิ่งลงมาทางทิศตะวันออกตามแนวถนนแจ้งวัฒนะ เข้าสู่เขตกรุงเทพมหานครที่สถานีแจ้งวัฒนะ 14 จากนั้นวิ่งต่อมาจนถึงแยกวงเวียนหลักสี่เข้าสู่ถนนรามอินทรา เชื่อมต่อกับรถไฟฟ้าชานเมือง สายธานีรัถยาที่สถานีหลักสี่ รถไฟฟ้าบีทีเอส สายสุขุมวิทที่สถานีวัดพระศรีมหาธาตุ จากนั้นเข้าสู่ถนนสีหบุรานุกิจจนถึงสะพานข้ามคลองสามวาก็จะเลี้ยวขวาข้ามคลองแสนแสบ และข้ามถนนรามคำแหง (สุขาภิบาล 3) มาสิ้นสุดสถานีปลายทางที่บริเวณใกล้แยกรามคำแหง-ร่มเกล้า อันเป็นสถานีเชื่อมต่อการเดินทางกับรถไฟฟ้ามหานคร สายสีส้ม
จุดประสงค์ของโครงการรถไฟฟ้ามหานคร สายสีชมพูตามแผนแม่บทคือ เป็นเส้นทางขนส่งรองสำหรับป้อนผู้โดยสารเข้าสู่ระบบรางหนัก โดยรับผู้โดยสารจากย่านกรุงเทพเหนือเพื่อส่งถ่ายผู้โดยสารให้เข้าสู่เขตใจกลางเมืองด้วยระบบรางหนักได้อย่างรวดเร็ว โดยปัจจุบันสายสีชมพูเปิดให้บริการในเส้นทางแคราย-มีนบุรี ให้บริการโดย บริษัท นอร์ทเทิร์น บางกอกโมโนเรล จำกัด โดยมีบริษัท ระบบขนส่งมวลชนกรุงเทพ จำกัด (มหาชน) เป็นผู้เดินรถ ในส่วนของส่วนต่อขยายศรีรัช-เมืองทองธานี อยู่ในระหว่างการก่อสร้าง คาดว่าจะเปิดให้บริการได้ใน พ.ศ. 2568
สายที่กำลังก่อสร้าง

| เส้นทาง | เส้นทาง | กำหนดเปิดให้บริการ | สถานีปลายทาง | สถานีปลายทาง | ระยะทาง (กิโลเมตร) | จำนวนสถานี | ผู้ให้บริการ |
| --- | --- | --- | --- | --- | --- | --- | --- |



|  | สายสีส้ม (ระบบขนส่งมวลชนเร็ว) | พ.ศ. 2570 | สถานีบางขุนนนท์ (เขตบางกอกน้อย) | สถานีแยกร่มเกล้า (เขตมีนบุรี) | 35.9 km (22.3 mi) | 28 | บีอีเอ็ม |
|  | สายสีม่วง (ส่วนใต้) (ระบบขนส่งมวลชนเร็ว) | พ.ศ. 2571 | สถานีเตาปูน (เขตบางซื่อ) | สถานีครุใน (อ.พระประแดง) | 20 km (12 mi) | 18 | รฟม. / บีอีเอ็ม |
สายที่กำลังก่อสร้าง > สายสีส้ม

บทความหลัก: รถไฟฟ้ามหานคร สายสีส้ม
เป็นโครงการรถไฟฟ้าช่วงมีนบุรี-บางขุนนนท์ ในแนวเส้นทางทิศตะวันออก-ตะวันตกของกรุงเทพมหานครจากเขตมีนบุรี บริเวณแยกถนนสุวินทวงศ์เข้าสู่ใจกลางเมือง ผ่าน บางกะปิ, ห้วยขวาง, ดินแดง, ราชปรารภ, ประตูน้ำ, อนุสาวรีย์ประชาธิปไตย แล้วลอดใต้แม่น้ำเจ้าพระยา ไปยังโรงพยาบาลศิริราช สิ้นสุดเส้นทางที่บางขุนนนท์ เส้นทางเกือบทั้งหมดเป็นอุโมงค์ใต้ดิน ระยะทาง 37.5 กิโลเมตร ปัจจุบันอยู่ในระหว่างการก่อสร้าง ช่วงศูนย์วัฒนธรรมแห่งประเทศไทย - มีนบุรี และอยู่ระหว่างการประมูลงานโยธา ช่วงบางขุนนนท์-ศูนย์วัฒนธรรม (ส่วนตะวันตก) รวมกับงานระบบรถไฟฟ้า และงานเดินรถไฟฟ้าและการซ่อมบำรุงของทั้งโครงการ (ช่วงบางขุนนนท์ - มีนบุรี) เริ่มก่อสร้างได้ในปี พ.ศ. 2560 เสร็จในปี พ.ศ. 2566 และสามารถเปิดให้บริการส่วนตะวันออก (ช่วงศูนย์วัฒนธรรมแห่งประเทศไทย- มีนบุรี) ในปี พ.ศ. 2569 และส่วนตะวันตก(ช่วงบางขุนนนท์ -ศูนย์วัฒนธรรมแห่งประเทศไทย) ในปี พ.ศ. 2572
โครงการในอนาคต

| เส้นทาง | เส้นทาง | กำหนดเปิดให้บริการ | สถานีปลายทาง | สถานีปลายทาง | ระยะทาง (กิโลเมตร) | จำนวนสถานี |
| --- | --- | --- | --- | --- | --- | --- |

|  | สายสีน้ำตาล (รถไฟรางเดี่ยว) | 2572 (คาดการณ์) | สถานีศูนย์ราชการจังหวัดนนทบุรี (อ.เมืองนนทบุรี) | สถานีลำสาลี (เขตบางกะปิ) | 21 km (13 mi) | 20 |
|  | สายสีน้ำเงิน (ระบบขนส่งมวลชนเร็ว) | ระงับแผนชั่วคราวรอประเมินจำนวนผู้โดยสาร | สถานีหลักสอง (เขตบางแค) | สถานีพุทธมณฑล สาย 4 (อ.กระทุ่มแบน) | 8 km (5.0 mi) | 5 |
|  | สายสีเงิน (ระบบขนส่งมวลชนเร็วขนาดเบา) | 2585 (คาดการณ์) | สถานีบางนา (เขตบางนา) | สถานีท่าอากาศยานสุวรรณภูมิ อาคาร South Terminal (อ.บางพลี) | 24 km (15 mi) | 14 |
|  | สายสีเทา (รถไฟรางเดี่ยว) | 2577 (คาดการณ์) | สถานีคลองสี่ (อ.ลำลูกกา) | สถานีทองหล่อ (เขตวัฒนา) | 21.25 km (13.20 mi) | 20 |
|  | สายสีเทา (รถไฟรางเดี่ยว) | 2585 (คาดการณ์) | สถานีพระโขนง (เขตคลองเตย) | สถานีท่าพระ (เขตบางกอกใหญ่) | 23.65 km (14.70 mi) | 24 |
|  | สายสีฟ้า (รถไฟรางเดี่ยว) | 2585 (คาดการณ์) | สถานีประชาสงเคราะห์ (เขตดินแดง) | สถานีช่องนนทรี (เขตบางรัก) | 9.5 km (5.9 mi) | 9 |
โครงการในอนาคต > สายสีน้ำตาล

บทความหลัก: รถไฟฟ้าสายสีน้ำตาล
เป็นโครงการรถไฟฟ้าช่วงแคราย-เกษตร-รามคำแหง ยกระดับบนถนนติวานนท์, งามวงศ์วาน, ประเสริฐมนูกิจ และนวมินทร์ ระยะทาง 21 กิโลเมตร เป็นระบบขนส่งมวลชนเชื่อมต่อระหว่างชานเมืองด้านทิศเหนือของกรุงเทพมหานครกับ จ.นนทบุรี และชานเมืองด้านทิศตะวันออกที่เขตบางกะปิ
โครงการในอนาคต > รถไฟฟ้ารางคู่ขนาดเบา สายบางนา–ท่าอากาศยานสุวรรณภูมิ

บทความหลัก: รถไฟฟ้ารางคู่ขนาดเบา สายบางนา–ท่าอากาศยานสุวรรณภูมิ
เป็นโครงการรถไฟฟ้าช่วงบางนา-อาคาร South Terminal ท่าอากาศยานสุวรรณภูมิ ยกระดับบนถนนเทพรัตน และถนนสุวรรณภูมิ ระยะทาง 24 กิโลเมตร เป็นระบบขนส่งมวลชนเร็วขนาดเบาที่กรุงเทพมหานครศึกษาเพื่อเชื่อมต่อรถไฟฟ้าสายสีเขียว สายสุขุมวิท เข้าสู่ท่าอากาศยานสุวรรณภูมิตามแนวถนนเทพรัตนที่เป็นเขตเศรษฐกิจใหม่ในย่านกรุงเทพตะวันออก
โครงการในอนาคต > สายสีเทา

บทความหลัก: รถไฟฟ้าสายสีเทา
เป็นโครงการรถไฟฟ้าช่วงแยกลำลูกกา-คลองสี่-วัชรพล-ทองหล่อ ยกระดับบนถนนลำลูกกา, สุขาภิบาล 5, ประดิษฐ์มนูธรรม, ซอยสุขุมวิท 55 (ทองหล่อ), พระราม 4, สาทร, นราธิวาสราชนครินทร์, พระราม 3 และรัชดาภิเษกฝั่งใต้ ระยะทาง 45.25 กิโลเมตร เป็นระบบขนส่งมวลชนเชื่อมต่อระหว่างชานเมืองด้านทิศเหนือของกรุงเทพมหานครกับเขตเศรษฐกิจชั้นในของกรุงเทพมหานครอย่างรวดเร็ว
โครงการในอนาคต > สายสีฟ้า

บทความหลัก: รถไฟฟ้าสายสีฟ้า
เป็นโครงการรถไฟฟ้าช่วงชุมชนประชาสงเคราะห์-สาทร ยกระดับบนถนนประชาสงเคราะห์, ถนนจตุรทิศ, อโศก-ดินแดง นิคมมักกะสัน วิทยุ และสาทร ระยะทาง 9.5 กิโลเมตร เป็นระบบขนส่งมวลชนขนาดเล็กเพื่อเชื่อมต่อเขตเศรษฐกิจชั้นในของกรุงเทพมหานคร เข้ากับศูนย์ราชการกรุงเทพมหานคร (ศาลาว่าการกรุงเทพมหานคร) ย่านดินแดง
ผู้โดยสาร > สถิติผู้โดยสาร

| ปี | ผู้โดยสารทั้งหมด | ผู้โดยสารเฉลี่ยต่อวัน |
| --- | --- | --- |
| 2554 | 69,024,000 | 189,083 |
| 2555 | 80,575,000 | 220,167 |
| 2556 | 86,427,000 | 236,833 |
| 2557 | 92,403,000 | 253,417 |
| 2558 | 95,044,000 | 260,500 |
| 2559 | 100,106,000 | 273,583 |
| 2560 | 107,484,000 | 294,476 |
| 2561 | 113,355,000 | 310,561 |
| 2562 | 122,559,000 | 335,778 |
| 2563 | 94,942,000 | 259,404 |
| 2564 | 53,319,000 | 146,079 |
| 2565 | 98,577,000 | 270,073 |
ผู้โดยสาร > สถานี

| อันดับ | สถานี | สาย | จำนวนผู้โดยสารทั้งปี (2564) |
| --- | --- | --- | --- |
| 1 | สุขุมวิท | สายสีน้ำเงิน | 9,627,729 |
| 2 | สวนจตุจักร | สายสีน้ำเงิน | 6,865,636 |
| 3 | พระราม 9 | สายสีน้ำเงิน | 6,855,613 |
| 4 | เพชรบุรี | สายสีน้ำเงิน | 6,791,555 |
| 5 | สีลม | สายสีน้ำเงิน | 5,333,875 |
| 6 | ห้วยขวาง | สายสีน้ำเงิน | 4,981,804 |
| 7 | พหลโยธิน | สายสีน้ำเงิน | 4,241,269 |
| 8 | ศูนย์วัฒนธรรมแห่งประเทศไทย | สายสีน้ำเงิน | 4,103,960 |
| 9 | หลักสอง | สายสีน้ำเงิน | 3,989,684 |
| 10 | ลาดพร้าว | สายสีน้ำเงิน | 3,779,865 |
| อันดับ | สถานี | สาย | จำนวนผู้โดยสารทั้งปี (2564) |
| --- | --- | --- | --- |
| 1 | บางรักใหญ่ | สายสีม่วง | 256,539 |
| 2 | สามแยกบางใหญ่ | สายสีม่วง | 297,085 |
| 3 | ไทรม้า | สายสีม่วง | 435,570 |
| 4 | บางพลัด | สายสีน้ำเงิน | 485,490 |
| 5 | บางพลู | สายสีม่วง | 495,914 |
ดูเพิ่ม

รถไฟฟ้าในกรุงเทพมหานครและปริมณฑล
รถไฟฟ้าบีทีเอส
รถไฟชานเมือง สายสีแดง
สมุดภาพ

ประตูชานชาลาสายสีน้ำเงิน
บริเวณที่นั่งภายในรถไฟฟ้าสายสีน้ำเงิน
บริเวณที่นั่งภายในรถไฟฟ้าสายสีม่วง
ทางวิ่งรถไฟฟ้าสายสีเหลือง บริเวณแยกลาดพร้าว 86
ชั้นจำหน่ายบัตรโดยสาร สถานีสนามไชย
สถานีสีลม สายสีน้ำเงิน
สถานีสามยอด สถานีร่วมระหว่างสายสีน้ำเงินและสายสีม่วง
สถานีเตาปูน สถานีร่วมระหว่างสายสีน้ำเงินและสายสีม่วง
สถานีบางหว้า สายสีน้ำเงิน
สถานีคลองบางไผ่ สายสีม่วง
สถานีศรีเอี่ยม สายสีเหลือง
สถานีวงแหวนรามอินทรา สายสีชมพู
สถานีมีนบุรี สายสีส้ม
รางวัลแกรมมี สาขาศิลปินหน้าใหม่ยอดเยี่ยม

| รางวัลแกรมมี สาขาศิลปินหน้าใหม่ยอดเยี่ยม |
| --- | --- |
แชปเพล โรน เป็นผู้ได้รับรางวัลคนล่าสุด
ประเทศ: สหรัฐ
จัดโดย: สถาบันบันทึกเสียง
รางวัลแรก: 1959
ผู้รับรางวัล: แชปเพล โรน (2025)
เว็บไซต์: grammy.com
รางวัลแกรมมี สาขาศิลปินหน้าใหม่ยอดเยี่ยม (อังกฤษ: Grammy Award For Best New Artist)  เริ่มมอบมาตั้งแต่ ค.ศ. 1959 หลักเกณฑ์อย่างเป็นทางการมีดังนี้ "สำหรับศิลปินหน้าใหม่ที่ออกผลงานในช่วงปีที่จะได้มีสิทธิ์ยื่นขอพิจารณา จะพิจารณาจากการบันทึกครั้งแรกที่สร้างเอกลักษณ์สาธารณะของศิลปินคนนั้น" ไม่จำเป็นว่าจะต้องผลงานชิ้นแรกของศิลปินคนหรือกลุ่มนั้น ๆ ตัวอย่าง เชลบี ลีนน์ ได้รับรางวัลนี้ในปี ค.ศ. 2011 หลังจากออกอัลบั้มไปแล้วถึง 6 อัลบั้มตลอดระยะเวลา 13 ปี
รางวัลศิลปินหน้าใหม่ยอดเยี่ยม มีชื่อเสียงในการมอบให้กับศิลปินที่ประสบความสำเร็จในวงการเพลงเพียงช่วงระยะเวลาสั้น ๆ ซึ่งบางครั้งก็ถูกกล่าวหด้วยความคิดและมุมมองที่แตกต่างกัน นำมาซึ่งคำวิจารณ์ต่าง ๆ มุมมองนี้แสดงโดยทอฟฟี นิเวิร์ต อดีตสมาชิกวงสตาร์แลนด์โวคอลแบนด์ ในการสัมภาษณ์ปี ค.ศ. 2002 ของ 100 Greatest One Hit Wonders ช่องวีเอชวัน: "เราได้สองในห้ารางวัลแกรมมี หนึ่งคือศิลปินหน้าใหม่ยอดเยี่ยม โดยพื้นฐานแล้วนั่นเป็นจุดของความล้มเหลว และฉันรู้สึกเสียใจสำหรับทุกคนที่ได้รับมันตั้งแต่นั้นมา"